Bobby Kimball

Robert Troy «Bobby» Kimball (født 29. mars 1947 i Orange i Texas) er en amerikansk vokalist og låtskriver, mest kjent som originalmedlem og  vokalist i rockebandet Toto fra 1977 til 1984 og fra 1998 til 2008. Han synger nå i bandet Yoso, sammen med blant annet to tidligere medlemmer av Yes, Billy Sherwood og Tony Kaye.

Kimball var hovedvokalist på Totos fire første album, som blant annet inkluderte bandets store hits «Hold the Line», «Rosanna» og «Africa». Han forlot bandet under innspillingen av bandets femte album, Isolation, hvor han bare medvirker med bakgrunnsvokal. Han medvirker dessuten på bandets filmmusikk-album Dune. 

Etter den første perioden i Toto prøvde han seg som soloartist, men uten stor suksess. Men han fortsatte som studiomusiker, før han i 1990 ble spurt om å bli med i Toto igjen. Bandet ombestemte seg, og ga jobben til Jean-Michel Byron. I 1998 var han tilbake i Toto, og var hovedvokalist på albumet Mindfields. Senere var han med på ytterligere to studioalbum og tre konsertalbum. Toto ble så oppløst i 2008, og Kimball var ikke med på gjenforeningen av bandet i 2010.

En vandrehistorie vedrørende opprinnelsen til bandet Totos navn involverer Bobby Kimball, med en feilaktig påstand om at hans riktige etternavn er Toteaux. Totos gitarist Steve Lukather har gjentatte ganger avkreftet denne lille spøken med opprinnelse fra slutten av 1970-tallet, men til og med på Allmusics sider er han fremdeles registrert med «fødenavn» Robert Toteaux.Bobby Kimballs profil på Allmusic.com

 Diskografi (utvalg) 
 Solo 
 1994 Rise Up
 1995 Classic Toto Hits (konsertalbum)
 1999 All I Ever Needed
 2009 Back in Spades (nyutgivelse av All I Ever Needed med to nye sanger som bonusspor)
 Med Toto 
 1978 Toto
 1979 Hydra
 1981 Turn Back
 1982 Toto IV
 1984 Isolation (kun bakgrunnsvokal)
 1984 Dune 
 1999 Mindfields
 1999 Livefields
 2002 Through the Looking Glass
 2003 Live in Amsterdam
 2007 Falling in Between
 2007 Falling in Between Live
 Med Far Corporation 
 1985 Division One
 Med Yoso 
 2010 Elements

 Referanser 

 Eksterne lenker 




Kategori:Sangere fra USA
Kategori:Låtskrivere fra USA
Kategori:Keyboardister fra USA
Kategori:Personer fra Orange i Texas
Kategori:Personer fra Calcasieu Parish
Kategori:Toto-medlemmer